[{"text_idx": "#000001", "text": "/Albisteak/Xistera Zirkuitua Mexikoko hainbat estatutan ikusiko da Canal 10 bitartez"}, {"text_idx": "#000003", "text": "Xistera Zirkuitua Mexikora helduko da herrialde honetako Canal 10-ekin lortutako akordioari esker, horrela, aipatutako kateak telebistaz emango du urte bukaera arte zesta puntako kluben klubak antolatuko dituen jaialdi guztiak, Cabanillasen ospatutakoarekin hasiz. Izan ere, abuztuan bertan Xisterako presidentea Ibon Urreisti eta Mexikako telebistako kateko produktorea eta ordezkari legala den Javier Eguia Beristain bildu eta akordioa adostu dute."}, {"text_idx": "#000004", "text": "Bi agintariak izandako elkarrizketan Patxi Jauregi Euskadiko Euskal Pilota Federakuntzako presidentea ere egon zen eta orduan adostu zuten Xisterak egingo dituen Zesta Puntako saioak Canal 10k telebistaz emitituko dituela Mexikoko hego-mendebaldeko estatuetan. Horretaz gain, Canal 10k ere saio bat egingo du partidak eta jaialdiak diferituan jarraitzeko eta horregatik, Ipar-Amerikako herrialde honetan bizi diren pilotari profesionak ohi batzuekin harremanetan dago, gonbidatuak izango direlako saioa euren komentarioak, iritziak eta historiekin aberasteko."}, {"text_idx": "#000005", "text": "Gauzak hala, Cabanillasekoaz aparte, Mexikoko hego-mendebaldean Donibane Lohizune, Mutriku, Noain, Tolosa eta urte bukaeran oraindik erabakitzeke dagoen leku batean jokatuko den Zirkuituko finalak izango dira ikusgai Canal 10 bitartez. Hala ere, egutegian beste txapelketa baten-bat sartzeko ere aukera egon litezke.\nAlbiste honek garrantzi handia du zesta puntarentzat eta Ibon Urreisti Xisterako presidentea dionez, akordioa \u201coso garrantzitsua da eta ilusioz beterik gaude denok, bai zuzendariak, baita txapelketa guztietan oso motibatuta aritu diren pilotariak eta zesta punta munduan gaudenok ere\u201d."}, {"text_idx": "#000006", "text": "Atlantikoko beste aldean partidak telebistaz emateko aukera izateaz gain, hitzarmen honekin \u201cAmerikan gu jarraitzen gaituztela, bai Iparralden, baita Hegoalden ere, eta, gure zirkuituari esker, modalitate hau berriro mugitzen ari dela\u201d, nabaritzen da"}, {"text_idx": "#000007", "text": "Mexikotik azaltzen dutenez, itunaren barruan \u201c2016ko abenduaren 31 arte probaldia egin eta tarte horretan publikoaren interesa eta harrera aztertuko dugu\u201d. Zentzu honetan, \u201cMexikon pilotari eta afizionatu asko daude, herrialde honetan nazioartean garrantzi handiagoa izan duen modalitateak, zesta puntak, historia handia dauka eta, hori dela eta, audientziaren aldetik programak harrera ona izatea espero dugu\u201d. Bestalde, saio honekin, Canal 10k \u201ckirola eta lagunak diren bi herrialdea hauen arteko lotura kulturalak indartzearen aldeko apostu sendoa egiten dugula\u201d diote. Horretaz gain, \u201cXisterak gazteekin egiten duen lana\u201d goraipatzen eta hau \u201clehen urrats bat izan daiteke eta etorkizunean beste asko heldu daitezke\u201d."}, {"text_idx": "#000008", "text": "Gogora dezagun gaur egun txapelketa guztietako finalak streaming bidez jarraitzeko aukera dagoela web orria eta Facebook eta Twitterren dauzkan profilen bitartez. Era berean, aipatutako partidak Youtuben sartzen dira, nahi duenak nahi-eran ikus ditzan."}, {"text_idx": "#000010", "text": "Cosme-Del Ri\u0301o, berriro elkarrekin, eta berriro finalean"}, {"text_idx": "#000011", "text": "Xisterako finalekin amaituko dira \u2018Galbaixo jaiak\u2019"}, {"text_idx": "#000012", "text": "2021eko zirkuituaren Finalak jokatzeko prest\nLazkaok berriro ere Zestan aritzeko aukera izango du\nXisteran aritzen diren pilotariak gehiengoa izan dira Gipuzkoako Herriarteko finalean"}]